Downloaded from YTS.MX
Official YIFY movies site: YTS.MX
A NETFLIX BEMUTATJA
Biztosan ő az? Milyen állapotban van a holttest?
2011. FEBRUÁR 26.
A bomlás meglehetősen előrehaladott.
- Mióta lehet ott? - Hónapok óta.
- Ez biztos? - Igen, úgy három hónapja.
- Visszaadná az őrmestert? - Persze, máris.
- Asszonyom? - Igazolványt találtak?
Nem, azt sajnos nem.
- Milyen ruhát visel? - Fekete harisnyát.
- Leggingsre gondol? - Igen, arra.
Istenem!
A kabátja fekete.
A sportcipője pedig belül prémes.
- Még marad a helyszínen, ugye? - Persze.
Tájékoztatni kell a családot. Majd én intézem.
Rendben. Köszönöm.
- Asszonyom, igaz, hogy… - Ne most!
- Tessék! - Maura, Letizia vagyok. Nagyon sajnálom…
de…
Asszonyom…
Maura…
Maura, ott van még?
Maura!
Fulvio!
Maura!
Hall engem, Maura?
Fulvio!
Maura…
Nyugodj meg!
Nyugodj meg, Maura!
KÉSZEN ÁLLUNK A KÖVETKEZŐ ÉVRE
AZ EZÜSTCSAPAT MINDÖRÖKKÉ
Számomra a ritmikus gimnasztika a legszebb sport.
Idén sokat kell fejlődnöm,
szóval ha esik, ha fúj, szerdánként edzeni fogok.
Yara vagyok, 13 éves, nyolcadik osztályos.
A nevem arab eredetű, azt jelenti, pillangó.
Mindig betűznöm kell, hogy le tudják írni.
HÁROM HÓNAPPAL KORÁBBAN
Semmi gáz, majd behozom apu magnóját.
Gyerekek, mostatok kezet?
Igen, anyu.
- Nem füllentesz? - Nem.
Micsoda hét volt! Négy tárgyból is jó jegyet kaptam.
Hétvégén végre leszedik a fogszabályzómat, és ebédre…
még fogalmam nincs, anyuék mit főznek majd.
Általában jobban járunk, ha anyu főz.
Anyu, Yara nem is házit ír,
a naplójának panaszkodik, hogy apu rosszul főz.
- Ne már, Keba! - Yara csak az igazságot írja.
Még hogy nem tudok főzni!
Az meg mi?
- Egy isteni felfújt. - Vagy úgy.
Vigyázat, még nagyon forró!
Még ne nyúljatok hozzá! Hozom a mártást.
- Majd én szedek mindenkinek. - Kézzel akarsz szedni?
Evőeszköz. Igazad van.
Befejezem a házim, aztán beviszem a magnót a sportközpontba.
Majd vasárnap beviszem kocsival, és segítek beállítani.
Beviszem én. Legalább benézhetek Giommi hiphop órájára.
- Jó, de fél hétre érj haza! - De Giommiék akkor kezdenek.
Csak öt percet hadd maradjak! Itt leszek egy saroknyira.
Háromnegyedre hazaérek.
- Legkésőbb. - Oké.
- Komolyan beszélek. - Megértettem.
Jó kislány.
Sveva azt mondta, ne vegyek neki szülinapi ajándékot,
csak segítsek a buliszervezésben.
Ő a legjobb barátnőm, úgyhogy szuper bulit csapunk.
Lányok, kaptunk egy magnót.
- Sziasztok! - Szia, Yara!
- Kezdhetjük? - Igen.
Akkor gyerünk!
Kezdjük!
- Gyere, állj be te is! - Nem.
Na, gyere már!
Figyelj, öt, hat, hét, nyolc!
Néha eszembe jut, hogy jó lenne hiphopra is járni,
de úgysem lenne rá időm.
Sosincs elég idő semmire.
Szia, itt Yara!
Na jó, ez a hangpostám.
A sípszó után hagyj üzenetet! Szia!
Szia, Nico! Maura vagyok.
Yara ott van még?
Én nem találkoztam vele. Megkérdezem Danielát.
Te láttad Yarát?
Igen, úgy fél hét körül ment el.
Azt mondja, fél hét körül ment el.
Rendben, köszönöm. Szia!
Megyek, vacsorázom egyet a főnökkel.
Hol lehet már Yara? Félórája itthon kéne lennie.
- Talán félreértettétek egymást. - Hiába hívom, ki van kapcsolva.
Nyilván lemerült.
Miért nem hívod fel Martinát vagy Paolát?
Inkább elé megyek.
Maura!
Nézd meg a nagyteremben!
Szia, itt Yara!
Na jó, ez a hangpostám.
A sípszó után hagyj üzenetet!
Szia, itt Yara!
Na jó, ez a hangpostám.
A sípszó után hagyj üzenetet! Szia!
Szia, itt Yara!
RENDŐRSÉG
Gambirasio úr, mi történt? Foglaljon helyet!
A lányomról van szó, Yaráról. Nem jött haza.
Hoztam róla egy képet.
- Lehet, hogy… - Foglaljon helyet!
Mondjon el mindent, amit tud, mi pedig jegyzőkönyvbe vesszük.
A lányom nem jött ma haza,
ezért a feleségem elment érte a sportközpontba,
de nem tudta…
Nem tudta elérni telefonon. Ki van kapcsolva, vagy…
Én…
nem tudom, mit mondjak még, ami segíthet.
Gambirasio úr…
nyugodjon meg!
Ne aggódjon, megtaláljuk a lányát.
Gambirasio úr itt van még?
Már hazament. Nagyon kimerült.
Nem láttam értelmét itt tartani.
Megértem.
- Hol és mikor tűnt el a lány? - Brembatéban, ma este.
Nem ment haza a sportközpontból.
Mit mond a család?
Nem veszekedtek otthon? Nem lehet, hogy elszökött?
Az apa szerint nem.
Lekérte már a szolgáltatótól a telefon helyadatait?
Igen, parancsoljon!
Eszerint az utolsó hely, ahol a telefont még bemérték,
a Via Ruggeri volt, 18:55-kor.
A sportközponttal szemben.
Via Ruggeri…
Mint a maga neve.
Rejtélyes körülmények között eltűnt egy 13 éves, Bergamo megyei lány,
aki több társához hasonlóan a délutánt
a helyi sportklubban töltötte,
ahonnan azonban már nem tért haza.
A szökést a rendőrség kizárta,
jelenleg emberrablás ügyében nyomoznak.
A helyszínről Andrea Soglio tudósít.
Néma aggodalom ült a Bergamo megyei Brembate di Sopra városára,
ahol múlt pénteken a 13 éves Yara Gambirasiónak nyoma veszett.
A család már aznap este jelentette lányuk eltűnését,
aki sem táskát, sem pénztárcát nem vitt magával.
Csak telefon volt nála, ami azóta is ki van kapcsolva.
Elnézést, mi folyik itt?
Bocsásson meg, kisasszony, de parancsot kaptam.
De mi szükségük van a laptopomra? Yaráról nincs benne semmi.
Apa!
Elvették a laptopomat.
Az Yara naplója.
Igen.
Drágaságom, gyere ide!
Erős lány vagy.
BERGAMO, KÉT NAPPAL KÉSŐBB
- Garro őrmester, végre! Jöjjön csak! - Jó reggelt, ügyésznő!
Van hír a lányról?
Sajnos nincs.
A sportközpontban mit mondtak?
- Hogy valószínűleg fél hét körül ment el. - „Valószínűleg”?
Hogyhogy „valószínűleg”? Péntek este fél hétkor csak látta valaki.
Sajnos még nem találtunk szemtanút.
- Milyen messze lakik onnan Yara? - Úgy 700 méterre.
Erről beszélek. Valaki biztos látta.
Eddig annyit tudunk,
hogy Yarának aznap nem is lett volna edzése.
Csak egy magnót vitt be a sportközpontba.
Nem sokkal később hazaindult, legalábbis így tudják.
Minden egység őt keresi, egész Brembatét átfésüljük.
Keresőkutyák?
Már kérvényeztük, hogy küldjenek, de kell pár nap,
míg ideérnek velük.
- A telefonok? - Minden családtagot lehallgatjuk.
Az kevés. Ki kell terjesztenünk a megfigyelést.
Tudnunk kell mindent a szomszédokról, barátokról, tanárokról, edzőkről.
Rendben, ez remek felvetés.
Őrmester…
magának mit mondanak a megérzései?
Én nem tartom valószínűnek, hogy szökésről lenne szó.
Yara mindenki szerint egy rendes lány, nem az a fajta, aki elszökik.
Talán elrabolták,
de nem váltságdíj reményében, a szülők nem gazdagok.
Mindketten dolgoznak.
Van egy házuk, de semmi több.
Akkor talán bosszú.
Nem tudom. A lány apja földmérőként dolgozik.
Nincsenek haragosai.
Legalábbis ő ezt állítja.
Lehet egyfajta bosszú az építőipar világában.
Megvizsgáljuk ezt is, és meglátjuk.
- Akar beszélni a családdal? - Nem. Egyelőre a jegyzőkönyv elegendő.
Jelzem, ha kell valami.
Rendben.
Anyu…
Hol van Yara?
Mindent tűvé teszünk érte, kicsim.
Ezért késem minden nap az irodából.
Igaz, hogy odakint szörnyek járkálnak, és gyerekekre vadásznak?
Nem.
Nincs mitől félned. Rendben?
A suliban rajzoltunk…
és imádkoztunk Yaráért,
hogy karácsonyra hazajöjjön.
Jól van. Ez nagyon szép dolog.
Azt mondják, a bánat a boldogság emlékéből ered.
Talán ezért vagyunk olyan szeszélyesek, ha nosztalgiázunk.
A felhőtlen boldogságból a mélybe zuhanunk,
majd újból szárnyalunk.
Én mindig visszatartom a könnyeim.
Nem adom meg azt az örömet, hogy sírni lássatok.
Elnézést, nem értem pontosan. Péntek este ott volt vagy sem?
Nem láttam Yarát múlt pénteken, mert otthon voltam.
Aztán úgy éjfél körül
Daniela és Silvia is felhívott, hogy keressük meg Yarát.
Yara!
- Yara! - Én megnézem itt.
Yara!
- Yara! - Megkínálhatom egy kávéval?
Nem, köszönöm. Ez már a sokadik lenne.
Nyilván tudják, hogy jelenleg bármilyen apró részlet
vagy információ kulcsfontosságú lehet.
Hogy emlékeznek…
arra a péntek estére? Hogy viselkedett Yara?
Yara bejött a terembe, hozott nekünk egy magnót,
de táncolni nem állt be.
És igazából ennyi.
Sietett, időre kellett hazaérnie.
Esetleg…
nem volt ott valaki más is a próbán,
aki nem szülő és nem is rokon?
Maga nem hallott a kukkolóról?
Nem. Elmondaná, kérem?
Már évek óta beszédtéma.
Mindent elkövettünk, hogy kiderítsük, ki az a férfi, aki a lányokat figyeli.
Még az apukákat is kitiltottuk az öltözőkből.
És nem csak a lányöltözőből.
Múlt pénteken látott valami szokatlant?
Nem, semmit.
Én épp edzést tartottam az emeleten,
és mire végeztem, Yara már elment.
Sajnálom.
Engedjenek, kérem! Utat kérünk!
- Asszonyom? - Itt vannak már a kutyák? És a többiek?
A kutyák már szagmintát vettek, és arra indultak.
- És Garro? - A kutyásokkal tartott, várja magát.
Rendben. Akkor menjünk!
Jó reggelt, ügyésznő!
Az úr az építésvezető.
- Örvendek. - Ruggeri asszony a vezető ügyész.
A kutyák abba az irányba indultak.
Mi van arrafelé?
Öltöző a munkásoknak. Meg egy tároló.
- Akkor menjünk! - Mutatom az utat.
A szögekre figyeljenek!
Látja? Valamit éreznek.
Kutassanak át mindent, kérdezzenek ki mindenkit,
és értesítse a helyszínelőket! Mindent alaposan vizsgáljanak át!
Arrafelé van már hó?
De még mekkora!
Akkor ugye szánkózunk majd?
Az attól függ.
Csak ha meg tudsz inni egy teljes bögrével abból az isteni kakaóból.
Anya!
Suli után érted jövök,
és egyből indulunk, hogy legyen egy teljes szombatunk.
Az asszisztensed mondta, hogy itt talállak.
Vitale ezredes.
Caltanissettában találkoztunk utoljára.
Valóban. Menjünk az irodámba!
Rendben.
- Segítenél, ha megkérlek? - Hogyne.
Tudtad, hogy engem küldenek?
Igen, Garro őrmester mondta.
- Precíz ember. - Nagyon.
- Azt mondja, nem álltok túl jól. - Sehogy sem állunk.
A térfigyelők, a lehallgatás és a keresés sem hozott eredményt.
A megoldás néha közelebb van, mint hinnénk.
Tapasztalatból mondom.
Parancsolj, foglalj helyet!
A nyomozást a családnál kezdtük, de nem derült ki semmi.
Azért van ott valami. Az apa üzenete a lány hangpostáján.
„Yara, most már gyere haza!”
Igen, tudok róla.
„Yara, most már gyere haza!” Mintha már korábban is lett volna ilyen.
Vagy mintha próbálná elfojtani a dühét, amiért késik a lánya.
Fulvio Gambirasio elég gyakran vált munkahelyet.
Azt mondják, az építkezéseken gyakran túlbuzgó és akadékoskodó.
Talán valakit feldühített.
Erre is gondoltunk, de aztán elvetettük.
Egy munkahelyi konfliktus nem szülne ilyen bosszút.
A kollégái ráadásul megerősítették,
hogy Fulvióéknál otthon minden rendben van.
- Te mit gondolsz? - Még nem találkoztam velük.
Csakugyan?
De azért tervezed, ugye?
Majd akkor megyek el hozzájuk, ha nem csak annyit tudok mondani,
hogy „minden rendben lesz”, vagy „megtaláljuk”,
amiből sok rendőr mostanság sportot űz.
„Kétféleképpen tekinthetünk a holnapra.
Van, aki szerint a nappal, aminek két éjszaka szab határt…”
Hogy?
„…másoknak pedig az éjszakát jelenti, aminek a nappalok vetnek véget.”
Yara naplójából idéztél.
Rendkívül borús, ugyanakkor érett, bölcs és férfias látásmódra utal.
Nem hinném, hogy ez egy 13 éves lány fejéből pattant ki. Te?
Kivel lógott szabadidejében?
Idősebb srácok a környéken, a nővére baráti köre…
Őket kérdeztük ki legelőször.
Tessék. Az eredeti napló.
Látod?
Egy Don Mazzi-idézet.
„A látszat néha csal.”
Ahogy mondod.
Az a hegy nem megy sehová.
- Majd jövő héten elmegyünk. - Na persze.
Kicsikém!
- Tessék. - Nem kérem.
Nem köszönsz el anyától?
Az osztályunk nem éppen egységes.
Vannak, akik folyton piszkálódnak, vannak az osztály bohócai,
és van pár kisebb klikk, mint én és a legjobb barátaim,
Ludo, Ale, Sveva és Ginny.
Nem, itt a diákok nem terrorizálják egymást.
Ilyen itt nem fordulhat elő.
Akkor ez lenne Olaszország legtökéletesebb iskolája.
Csak a szokásos megy.
Titokban füveznek a mosdóban, mint bármelyik másik iskolában.
De Yarát sosem érdekelte az ilyesmi, ahogy azt már elmondtuk a rendőrségnek.
Igen, de ezt személyesen is szerettem volna tisztázni.
Látja? Ez Yara egyik naplóbejegyzése.
„Ma végig mellettem állt!”
Sok felkiáltójellel, szívecskékkel.
- Yarának ezek szerint tetszett valaki. - Ez csak ártatlan rajongás, semmi több.
A fiú, akiről ír, a lányok kedvence.
Úgy tudom, Yara sosem mert nála kezdeményezni.
Jöjjön! Megmutatom a fiút.
Ma végig mellettem állt.
A tiéd vagyok, mert a mosolyod tesz boldoggá.
A tiéd vagyok, mert veled én is számítok, és fontos vagyok.
Ma hittanon pár percre lehunytam a szemem.
Elcsendesült körülöttem a világ, és egyszerre minden érzést megéltem.
Fejlődöm. Változom.
Erről szól a kedvenc számom is.
De az élet is csak egy váratlan fordulat a meglepetések nagy színházában.
Az egész közösségünk, sőt, az egész ország
egy emberként aggódik Yaráért.
Az ügyészségi ülés eredményéről még nem kaptunk hírt.
Brembate di Soprában egyre nagyobb a feszültség.
A Gambirasio család háza előtt várakozunk, de eddig, úgy tűnik, hiába.
Mindeközben a keresés folytatódik.
A környéken mindent tűvé tesznek az eltűnt lányért.
A közösség most valóban összefogott.
Ma reggel Nigiotti szenátor így nyilatkozott:
A hatóságokkal történt egyeztetés után
bizton állíthatom,
és ezt apaként és államférfiként is mondom,
hogy meg fogjuk találni Yarát. Nemsokára már otthon lehet.
Jöjjön be!
Jó reggelt, ügyésznő!
Jó reggelt!
Foglaljon helyet!
Nem, jó lesz így, köszönöm.
- Van valami fejlemény? - Még nyomozunk.
A keresőkutyák egy mapellói építkezésre vezettek.
Talán ott tartották fogva a lányt.
Ronda egy ügy.
És óriási rajtunk a nyomás.
Errefelé sosem történt ilyesmi.
Mindenesetre csak azt akartam mondani, hogy rám mindig számíthat.
Őszintén mondom,
ha támogatásra van szüksége, csak szóljon.
- Támogatásra? - Igen.
A segítség mindig jól jön. Messzebbre juthat vele, mint gondolná.
És felelősségteljes gondolkodásra vallana.
Köszönöm.
Ha szükségem lesz rá, feltétlenül szólni fogok.
Rendben.
Egyébként Caltanissettában maffiaügyekkel és gyilkosságokkal foglalkoztam.
Szóval nem vagyok amatőr.
Tudom.
De errefelé más szelek fújnak.
Érzékeltem.
Sok a kétség, és nagy a nyomás fentről.
Szerencsére a bírói testület független.
Jó reggelt, Gambirasio asszony! Letizia Ruggeri vagyok.
Jó reggelt!
Ő a férjem, Fulvio.
- Üdvözlöm. - Örvendek.
Jöjjön, foglaljon helyet! Ide lepakolhat.
Rendben.
- A kabátját elvehetem? - Igen, köszönöm.
Összeszedünk még pár képet.
Rövid hajjal…
Hosszú hajjal…
Talán hasznunkra lehet.
Mindig azt a képet mutatják róla, amit az őrmesternek adtunk.
Elnézésüket kérem…
a felhajtás, meg az újságírók miatt.
Jöttem volna korábban is,
de mindaz, amit a rendőrségnek elmondtak,
elégségesnek bizonyult.
Nem akartam önökre még én is nyomást helyezni.
Van azóta bármilyen fejlemény?
Nincs. Sajnálom, de nincs újabb fejlemény.
Asszonyom.
Igen?
Ha nincs újabb fejlemény…
miért jött el ma mégis hozzánk?
Nézze!
Ahogy korábban mondtam,
már minden szükséges információt megkaptunk önöktől…
és semmi kétségem afelől, hogy igazat mondtak.
De azon tűnődtem, hogy az elmúlt napokban,
a bejelentést követően talán mégis eszükbe jutott még valami.
Nem is tudom… egy családi vita,
vagy bármi más, ami miatt Yara
esetleg mégis el akart volna szökni.
Bárcsak így volna!
Megértem, hogy válaszokat keres, még ha némelyik kérdésével
fájdalmat is okoz.
És azt is megértem,
hogy külön-külön is szeretne beszélni velünk.
De…
ha kérhetem, az ilyen beszélgetésekre ne itt kerítsen sort!
Ne Yara szobájában.
Drágám…
Sajnálom.
Igaza van.
Mondja, Garro!
Az egyik mapellói munkás, akit lehallgattunk, horogra akadt.
Mohamed Fikri. Marokkói.
A tolmács szerint Fikri azt mondta, idézem:
„Allah irgalmazzon nekem! Nem én öltem meg.” Aztán zokogni kezdett.
És elkapták már?
Ha utasítást ad rá…
Persze, hogy utasítást adok! Vegyék őrizetbe!
- Azonnal intézkedjen! - Rendben, asszonyom. Viszonthallásra!
Mohamed Fikri.
Ellenőriztük, és a Berkane nevű kompra szállt fel.
A hajó innen, Genovából indult.
Egy járőrhajónk már úton is van.
Siessenek!
El kell kapnunk, mielőtt a hajó nemzetközi vizekre ér.
- Jó reggelt! Az emeleten várják. - Jó reggelt! Rendben.
Nem értem.
Hogy mi?
Mit mondtam?
Nézze! Itt van.
„Allah irgalmazzon nekem! Nem én öltem meg.”
Nem.
Félreértették.
Azért imádkoztam, hogy vegye fel a telefont.
- Igen, ez a fordítás hibás. - Ráadásul barátnőmről beszéltem.
Zokogtam, mert szakítottunk.
- Tényleg ezt mondtam. - Menekülni próbált.
Nem. Csak el akartam utazni.
Egy éve nem láttam a családomat,
és két éve nem jártam otthon.
Tehát tervezte ezt az utat?
Igen. Már májusban megvettem a jegyet. Nézze meg!
Látom. De ez még semmit nem bizonyít.
Ez az út kapóra is jöhetett magának,
hogy ha elkezd szorulni a hurok, megléphessen.
A fiatalembernek amúgy van alibije. A főnöke, Scarli úr megerősítette.
Az időzítés ettől még stimmel.
Az építkezéstől a Morlotti Sportközpont mindössze négypercnyire van.
Tehát Fikri úr könnyedén elrabolhatta Yara Gambirasiót,
mielőtt Scarli úr megérkezett az építkezésre.
Én nem csináltam semmit!
Nem mondtam semmit!
Semmit! Isten a tanúm!
Nyugodjon le, Fikri!
Megtörtént az áttörés
Yara Gambirasio meggyilkolásának ügyében.
A rendőrség őrizetbe vette Mohamed Fikri marokkói építőmunkást,
miután több egyértelmű nyom is hozzá vezetett.
Fikri a Berkane nevű hajó fedélzetén akart Genovából Marokkóba szökni,
de a rendőrség feltartóztatta a kompot, mielőtt az nemzetközi vizekre ért volna.
A hajót visszafordították, és a kikötőben a gyanúsítottat őrizetbe vették.
A hatóságok még vizsgálják a Fikri ellen szóló bizonyítékokat,
ezután hoznak döntést a letartóztatásról.
- Asszonyom, csak nem dohányzik? - Nem, dehogy.
Szeretném ellenőriztetni Fikri hanganyagát.
Kellene egy másodvélemény, lehetőleg mielőbb.
De honnan szerezzek arab fordítót?
Nem tudom, Edoardo, járjon utána!
De hol?
Mondjuk a rendőrőrsön.
Egy sarokra vannak.
- Vagy a bevándorlásiaknál. - A hivatalban?
Kérdezzen körbe! Valaki csak segít. Ugye megteszi?
Rendben. De dobja el a cigarettát!
Üdvözlöm! Az ügyészségről küldtek. Hol találom az okmányügyintézést?
Odakísérem.
Köszönöm.
Erre, kérem!
- Ki a következő? - A hölgy.
Kérem, egyesével jöjjenek!
Indíthatom?
Jól hallja?
Asszonyom, mind a nyolcan megerősítették, hogy a fiatalember ezt mondta.
„Istenem, csak vegye fel a telefont!”
Igen. Mindegyikük ezt mondta.
Micsoda baklövés!
Ugyan! Nem a maga hibája.
Hát kié?
Én vezetem a nyomozást.
Szégyen, gyalázat!
Csak véleményt szeretnénk nyilvánítani.
ELÉG VOLT!
Ez egy békés tüntetés.
Mit mondhatnék, asszonyom?
Őszintén szólva, csalódott vagyok. Nagyon csalódott.
Küldtünk volna egy ártatlan embert bíróság elé?
És ha elítélik?
Letizia, ezt most apaként mondom…
Mindig is tiszteltem és becsültem magát.
Ennek örülök.
De, mint tudja, minden nyomozásnak van egy határideje.
Ha nem születik megoldás, le kell zárnunk az ügyet.
Nincs már több időnk.
Szeretném, ha mostantól a nyomozás
szabályos és hagyományos keretek között zajlana.
Vagyis ha egy férfi vezetné.
Elmehet.
A város polgárait képviselve,
és tolmácsolva a polgármesterek, önkormányzati és parlamenti képviselők
az igazságügyi miniszterhez és a Bírói és Ügyészi Főtanácshoz intézett kérését,
követeljük, hogy vonják vissza Letizia Ruggeri ügyész mandátumát,
vagy helyezzenek mellé egy tapasztalt ügyészt.
Az ügyésznő túl sok hibát vétett a nyomozás során,
ami mindnyájunknak fáj.
Ez egyfajta fordított rasszizmus,
emberjogi képmutatás, ami meggátol abban, hogy felfedjük az igazságot.
Ezt támasztja alá Fikri úr szabadon bocsátása,
és a Tripoliba induló marokkói furgon átvizsgálásának elmulasztása.
Tangerbe, te idióta.
Súlyos mulasztás volt az is,
hogy a többi munkásnak nem néztek utána, pedig mind bevándorlók.
Az ő papírjaikat is érdemes lenne ellenőrizni.
Asszonyom, tele van a kezem. Kinyitná?
Máris.
- Köszönöm. - Köszönöm, Edoardo.
Már biztosan kihűlt.
A főnök úr nem nyilatkozott?
Nem.
Már biztos hallotta a hírt az ön ellen benyújtott petícióról.
Épp faxot küldtem.
Ugye nem mond le?
- Jó reggelt, Ruggeri asszony! - Jó reggelt!
Azért nem jelentkeztem idáig, mert válaszokat kerestem.
Igen?
Gondolom, már hallotta.
- Hogy nem a marokkói… - Nem érintett az ügyben.
Igen, láttuk a hírekben.
Sajnálom, hogy így kellett megtudniuk.
Mindenesetre ez a fiúnak jó hír.
- Mármint, hogy kiderült, nem ő tette. - Igen.
Higgye el, ez nem visszalépés. Ellenkezőleg.
Minden lépéssel egyre közelebb jutunk.
Értem.
De megértem, ha önök is azt szeretnék, hogy…
Nem, szó sincs róla.
Csak már nem tudjuk, hogy mit mondjunk a gyerekeknek.
- Megértem. - Nem értik, mi történik és nagyon félnek.
El tudom képzelni.
Bocsásson meg! Igazából el sem tudom képzelni.
- Jó napot! - Elnézést, hol találom Vittoriát?
Nézze meg a táncteremben!
- Talán még ott van. - Köszönöm.
Anya!
Vittoria, mi a franc ütött beléd?
Nem tűnhetsz el így! Már mindenhol kerestelek!
Ezerszer mondtam már, hogy ilyenkor írj!
Nem tűnhetsz el így!
Ne haragudj! Csak megéheztem, és vettem egy sütit.
Te ne haragudj, kincsem!
Ne haragudj!
Egyszerű család vagyunk.
Olyan család, amelyet a szeretet,
a tisztelet,
az őszinteség,
és a békés, nyugodt életünkben lelt öröm tart össze.
Egy hónapja azon tűnődünk, hogy ki,
hogyan, mikor és miért tette ezt velünk.
Mi nem bűnbakot keresünk.
Nem akarunk ujjal mutogatni senkire.
Mi csak arra vágyódunk…
mindennél jobban…
hogy a lányunk hazatérjen.
A szülővárosába…
az otthonába…
hogy újra átölelhessük őt.
Kegyelemért könyörgünk azokhoz, akik fogva tartják Yarát.
Kérjük, hogy legyenek könyörületesek, ébredjen a szívükben szeretet,
és így nézzenek a kislányunk szemébe!
Kérjük, hogy nyissák ki az ajtót, ami elválasztja őt a szabadságtól.
Nagyon kérjük, adják vissza a kislányunkat!
Mivel semmi nyomunk nincs,
vegyük sorra, amit tudunk!
Az utcán nem volt nyoma dulakodásnak.
Senki sem hallott sikolyokat.
Igazából senki nem hallott semmit. Este fél hétkor? A házak között?
Pár lépésnyire egy sportközponttól,
ahol folyamatosan ki-be járkál vagy ötven ember.
Nem.
Nem. Sajnálom, de ez…
Képtelenség, hogy egy erős, egészséges, 13 éves lányt
ismeretlenek csak így elraboljanak.
Mindennap a naplóját olvasgatom.
Ez a lány nem maradt volna csendben.
Ahhoz, hogy így nyoma vesszen,
hogy 700 méterre az otthonától elrabolják, kellett egy autó.
De az úton nem volt féknyom.
Ez azt jelenti, hogy a sofőr nyugodt volt, és nem sietett.
Ez csak feltételezés…
de mondjuk, hogy valaki lelassított mellette,
és felajánlotta, hogy elviszi.
Mivel Yara késésben volt, jól jött neki a fuvar.
Ebből az következik, hogy ismerhették egymást.
Már találkozhattak korábban.
Talán az illető segít is a nyomozásban, együttműködik a rendőrséggel,
kávézgat a polgárőrséggel, és most is rajtunk röhög.
Valóságos hadsereg szerveződött rendőrökből és önkéntesekből.
A mintegy 300 fős csapat nagy erőkkel fésüli át a környéket.
Már a legapróbb nyom is segíthet megtalálni Yarát.
A bergamóiak a rájuk jellemző elszántsággal segítik a nyomozást.
És bár ezt a fajta hozzáállást a média gyakran félreérti,
a lakosságot ez a legkevésbé sem tántorítja el,
és rendületlenül segítik a nyomozást.
Nigiotti szenátor felszólalásában
ismételten kritizálta a nyomozás hatékonyságát,
és a rendvédelmi szervek közti rivalizálást nevezte meg
a probléma legfőbb forrásaként.
Nem szokásom álhírekre reagálni,
de most kötelességemnek érzem elmondani,
hogy a rendvédelmi szervek közötti állítólagos súrlódásokról szóló pletykák
teljességgel megalapozatlanok.
Büszke vagyok az ügyészként elért eredményeimre,
de az első jegyzőkönyvet a rendőrség vette fel,
és ők kezdték meg a nyomozást is.
Szeretném kiemelni a helyszínelők és a kriminalisztikai osztály munkáját is,
hálás vagyok a múltbeli és jövőbeli segítségükért.
Van kérdésük?
TÖBB MINT TÁNC
Őrmester,
nem errefelé van az a szórakozóhely? A Több Mint Tánc.
Az valami klub?
Igen, ez egy diszkó, ezredes. Ott, arra.
- Egy hónapja történt ott egy gyilkosság. - Egy bunyónak rossz vége lett.
Talán a gyilkos azért választotta ezt a helyet, mert ismerős errefelé.
Mert gyakran jön erre, ide jár szórakozni.
Nem tudom. Sokan járnak errefelé.
Terepmotorosok, prostituáltak, na meg akik játékrepülőket reptetnek.
Mindenesetre most több adótornyot is meg kell vizsgálnunk.
Például a chignolóit.
- És az adatokat összevetni a meglévőkkel. - A brembateiekkel.
- Ha találunk átfedést… - Akkor leszűkíthetjük a kört.
Minden remény szertefoszlott, amikor ma Chignolo d 'Isolában holtan találták
a három hónappal ezelőtt nyomtalanul eltűnt Yara Gambirasiót.
A meglehetősen rossz állapotban lévő holttestre a délutáni órákban találtak rá,
és az első vizsgálatok már megerősítették az áldozat személyazonosságát.
Ez a súlyos csapás nemcsak közösségünket, de egész Olaszországot is érinti,
és mindazokat, akik Yarát mind ez idáig fáradhatatlanul keresték.
A tény, hogy a gyilkos, minthogy már gyilkosságról beszélhetünk,
még mindig szabadlábon van,
aggodalommal és félelemmel tölti el a lakosságot.
Mindig csak a rohanás.
Fuss, Yara!
Gyerünk, Yara, fuss!
Fuss!
Szóval. Edoardo, próbáljon követni, rendben?
Számos ütés érte a nyakát, a fejét,
az állát és a bal arccsontját.
Egy nehéz, tompa tárggyal ütötték meg.
Ezenkívül…
hat szúrt seb látszik a testén,
egy a nyakán,
egy a csuklóján és négy a hátán.
Az elkövető ehhez valószínűleg kést vagy dobozvágót használt.
A gyilkos fegyvert ez idáig nem találtuk meg.
Egy szakértőt is bevontam, hátha valamiféle rituáléról van szó,
nem is tudom, sátánimádók, szektások, de…
ezt azóta elvetettük.
Elvetettük, mert…
a tettes nem volt módszeres.
Ez…
nyers erőszak.
Istenem!
De Yara nem a sérüléseibe halt bele.
Ugyanis…
a szúrások nem értek létfontosságú szervet.
A halál oka valószínűleg…
hipotermia.
És van nyoma annak, hogy esetleg…
Nem.
Szexuális erőszak nem történt.
Szegénykém valószínűleg próbált elfutni.
De a gyilkos utolérte.
Leterítette.
Ütötte.
Többször megszúrta.
Aztán csak úgy otthagyta.
A hidegben.
Mikor még élt.
De az indíték szexuális jellegű.
A nadrágon és az alsóneműn ejtett vágásokból egyértelműen látszik.
A tettes megijedt, ezért állt le.
Megijedt?
Igen. Az elkövető tapasztalatlan és bizonytalan.
De mégis megtette.
Átszakadt a gát.
És ha nem állítjuk meg, előbb-utóbb újra megteszi.
Ezt olvasta, asszonyom?
A lánynak mészpor volt a tüdejében,
és vasszemcsék a ruháján.
Igen. Ez visszavezet az építkezéshez,
Mapellóhoz…
és talán Fikrihez is.
Nem. Fikrinek semmi köze az egészhez.
Az egyetlen megoldás…
a tárgyi bizonyíték.
PARMA BŰNÜGYI TECHNIKAI FŐOSZTÁLY
Üdvözlöm, Emiliani ezredes vagyok helyszínelőktől.
Jó reggelt! Mik a fejlemények?
Megtörtént az ellenőrzés, Az eredményeket megerősítették.
Az alsóneműn és a nadrágon idegen DNS-nyomok vannak.
- Két órán belül ott vagyok. - Köszönöm.
Ahogy említettem, idegen DNS-nyomokat találtunk.
Az már biztos, hogy férfitól származik, és keveredik a lány DNS-ével.
Vér, nyál vagy ondó?
Nem nyál és nem ondó. Valószínűleg vér.
A támadó megvághatta magát.
Igen, lehetséges.
De a korszerű módszereknek köszönhetően más is kiderült,
például az, hogy az elkövető indoeurópai.
- Tehát nem marokkói. - Nem marokkói, nem afrikai. Idevalósi.
És 94%, hogy kék szemű.
Az USA-nak van központi DNS-adatbázisa,
itthon sajnos, vagy inkább szerencsére, nincs ilyen, szóval…
van DNS-ünk, de nincs hozzá gyanúsítottunk.
- Csak egy ismeretlen elkövetőnk. - Úgy van.
Akkor így fogjuk hívni a gyanúsítottunkat. Az Ismeretlen.
Az Ismeretlen DNS-ét használjuk majd.
De mihez?
- Hogy összevessük másokéval. - De kiével?
Mindenkiével.
Akiével csak lehet.
Bárkiével, aki kapcsolatba került Yarával.
Készítünk egy adatbázist.
Asszonyom, ha jól értem, fordított módszert akar alkalmazni.
A DNS segítségével akarja megtalálni a gyilkost.
Pontosan.
Mennyibe kerül egy ilyen nyomozás?
- Ilyenre még nem volt példa. Drága lesz. - Jól hangzik.
Nem hagyományos módszer, de nem feltétlenül butaság.
Végre van kézzel fogható bizonyítékunk.
Vehetünk mintát Yara rokonaitól, ismerőseitől,
a sportközpontban, az iskolában,
az építkezésen, a szupermarketben és a klubban is.
Az elkövetés helyszíne nem lehet véletlen.
Új irányt vett a nyomozás.
Brembatéban és környékén DNS alapján keresik az elkövetőt.
A Vöröskereszt és a polgárőrség által felállított sátrakban
tömeges mintavétel zajlik.
A teszteket egyelőre önkéntesek bevonásával végzik,
de ez a módszer komoly aggályokat vet fel.
A politikai pártok között parázs vita zajlik.
Sokak szerint Letizia Ruggeri vezető ügyész
az alkotmányosság határait feszegeti.
Mások azt állítják, a polgárjogok túlzott védelme
egyet jelent a bűnözők védelmével.
Következő!
Srácok, ez nagyon gáz.
Kopj le, Guerinoni!
- Damiano? - Szia!
- Hol vagy? - Most vettek tőlem mintát. Undorító.
- Most mész valahová? - Igen, haza.
Akkor szia!
RÓMA, EGY ÉVVEL KÉSŐBB KRIMINALISZTIKAI SZAKÉRTŐI INTÉZET
- Crivelli kisasszony? - Doktor úr, megtaláltuk.
Nézze az adatokat!
Ez a két profil 50%-os egyezést mutat.
Vagyis ez a Guerinoni az Ismeretlen egyenes ági rokona.
Közeledünk a megoldáshoz.
Én is így látom.
Velem van.
Kikapcsolhatod.
Erre!
Kövessen!
Sosem találkoztam Yara Gambirasióval.
- Talán bűn diszkóba járni? - Nem erről van szó.
Hiszünk önnek, Guerinoni úr.
Tudjuk, hogy a lány ruháin talált DNS nem a magáé.
Akkor miért rángattak ide?
Azért, mert a magától vett DNS-minta
részben egyezőséget mutat Yara gyilkosának DNS-ével.
Egészen pontosan az Y haplotípus.
A haplo…
Nem értem, fogalmam sincs, hogy ez mit jelent.
Azt, hogy rokonok.
Nem.
De. Apai ágon vérszerinti rokonok.
Nincs unokatestvére vagy egy nagybátyja apai ágon?
De. Három unokatestvérem van.
Vittoria, Paolo és Marcello.
Hívjak ügyvédet?
Nem, Guerinoni úr, ön nem gyanúsított.
Ne aggódjon!
Nos… Vittoria Guerinoni évek óta külföldön él,
Paolo és Marcello Guerinoni pedig önként adtak mintát.
Ezek az eredmények.
Mint látják, számos egyezés van az Ismeretlen DNS-ével.
Mindkét esetben.
De egyiknél sincs 100%-os egyezés.
Szóval közeledünk, de nem ők azok.
Nem, nem ők. Sem a két férfi, sem a húguk.
De… az apjuk, Giuseppe Guerinoni…
talán ő az Ismeretlen apja.
Tehát az ő apjuk lehet a gyilkos apja,
de a gyilkos nem a testvére ennek a háromnak.
Pontosan. Bár ez nyilván nem sokat segít.
- Hacsak… - Igen?
Van egy negyedik testvér, aki házasságon kívül született.
Pontosan erre gondoltam.
A gond csak az, hogy a pontos eredményhez Giuseppe Guerinonitól is kell DNS-minta.
Csakhogy ő 12 éve halott.
Oké.
GORNO, BERGAMO MEGYE
EGY ÉVVEL ÉS NÉGY HÓNAPPAL YARA MEGTALÁLÁSA UTÁN
Ugyan, kérem! Ez képtelenség!
Három gyermekünk van. Vittoria,
Paolo és Marcello. Ennyi.
Nos, talán…
születhetett gyermek a férje előző házasságából…
vagy egy régebbi kapcsolatából.
Miféle kapcsolatról beszél?
Az én Giuseppém csak engem vett feleségül.
Nincs semmiféle negyedik gyermek.
Értem.
Nem.
Nem igaz. Egyáltalán nem érti.
Nem.
Tévednek, ráadásul nem átallottak idejönni,
és feldühíteni egy szegény öregasszonyt.
- Ilyet nem tehetnek. - Asszonyom.
Ezek laboreredmények, nem mi találtuk ki őket.
Ha biztosra akarunk menni, DNS-mintát kell vennünk.
Mégis hogyan?
Kitől?
A férjétől.
Esetleg nem őrizte meg a ruháit?
Itt vannak.
Itt van mind.
Ha nem bánja, Prosperi doktor elvinne egy inget.
Csak tessék.
Szép tiszta.
Havonta egyszer mindet kimosom.
Mindet kimossa havonta, asszonyom?
Ahogy mondja.
Akkor mintánk sem lesz.
Asszonyom, esetleg megvan még a férje jogosítványa?
Hogyne.
Mindkettő.
Volt neki egy hagyományos, meg egy a mezőgazdasági járművekhez.
Ezt nézze!
Tehát Giuseppe Guerinoni tényleg az Ismeretlen apja?
Úgy van.
Ja, és még valami.
Köszönöm, hogy személyesen bejött.
- A munkám része. - Ebben ne legyen olyan biztos.
- Miért? - Higgye el, tudnék mesélni.
FELTÁMADUNK
Giuseppe Guerinoni földi maradványainak vizsgálata után
mintegy 99,99%-os biztonsággal kijelenthetjük,
hogy az Ismeretlen Giuseppe Guerinoni fia.
Hihetetlen.
Az anya azonban nem Guerinoni felesége,
tehát nem a többi gyermek édesanyja.
Ezen eredmények birtokában kijelenthetjük, hogy az Ismeretlen
Giuseppe Guerinoni házasságon kívül született gyermeke.
Tehát most az ismeretlen elkövető édesanyját keresik?
Giuseppe Guerinoni éveken át buszvezetőként dolgozott,
és számos Bergamo megyei város között ingázott.
Most minden lehetséges nyomát felkutatjuk ennek a viszonynak,
hogy megtaláljuk az Ismeretlent.
Ez azt jelenti, hogy a megye minden női lakosától DNS-mintát vesznek?
Igen, legalábbis azoktól, akik önként jelentkeznek.
Asszonyom, Nigiotti szenátor parlamenti interpellációban kérte számon
a nyomozás tetemes költségét.
Azt állítja, semmi konkrét eredményre nem jutottak,
és több százezer eurót költöttek hiábavaló lehallgatásokra.
Nos, a munkánk eredménye majd meggyőzi.
Köszönöm.
Azt mondják, őrült.
Pedig nem az.
Máris jövök. Öt perc.
RENDŐRSÉG
BERGAMO, 2013. ÁPRILIS
EGY HÓNAPPAL AZ ÜGY LEZÁRÁSA ELŐTT
Parancsoljon! Ez az utolsó.
Köszönöm.
Csak nem ki kicsodát játszik?
Inkább torpedózom.
De engem ért találat, és én süllyedek el.
Miért mondja ezt?
Nigiotti szenátor háborút indított ellenem.
A bírói tanács vizsgálatot rendelt el a nyomozás kapcsán.
Gorno polgármestere szerint meg tönkretettem a város hírnevét.
És mit mond a kerületi ügyész?
Hogy a szankciók elkerülése érdekében…
önként kellene kérvényeznem az áthelyezésemet.
Nem hisznek az elméletében.
Szerintük az egészet csak kitaláltam.
Mert nem jutottunk eredményre.
És…
mi lett ezzel a Guerinonival?
Mindenkit végigkérdeztünk.
Kollégákat, rokonokat, barátokat…
De az afférról senki nem mondott semmit.
Egyetlen szót sem.
A hallgatás törvénye szent.
Asszonyom, ez az utolsó.
- Parancsoljon! - Még több haszontalan teszt.
Az a bizonyos ablakon kidobott pénz. De most már vége.
Itt van minden.
Névtelen levelek, látnokok,
médiumok, bolondok…
bűncselekmények, amikre a lehallgatások során derült fény.
És a sátánistákhoz kapcsolódó anyag. Ezt mindenképp tartsa meg!
Nem értem, asszonyom.
Valahogy az utódomnak is segítenie kell majd.
Miért mondja ezt?
A dolgok már csak így mennek.
Ruggeri egy idióta. Elbukott. Másnak kell átvennie az ügyet.
Feltéve, hogy bármit is találnak, mivel fogy az idő,
az ügyet hamarosan lezárják.
A nagyapám annak idején mesélt nekem egy történetet.
Három molyról…
akik a gyertya természetéről tanakodtak.
Az első azt mondta, fény.
A második azt mondta, tűz.
A harmadik odament hogy kiderítse, de nem tért vissza, elégett.
Látja, asszonyom, az igazság kifürkészhetetlen.
Köszönöm, őrmester, de őszintén szólva
nem igazán értem, ez hogy segíthet.
Cáfoljon rá!
Bizonyítsa be, hogy ez csak mese!
Ha valaki, maga képes rá.
Ne mondjon le, asszonyom! Majd kirúgják, ha akarják.
De úgysem lesz hozzá bátorságuk.
- Felemelné a karját? - Hogyne.
Meg tudná mondani, hol találom Ruggeri ügyésznő irodáját?
Átmegy az udvaron, és a lifttel fel a másodikra.
- Köszönöm. - Nincs mit.
Jöjjön!
Professzor úr, ezt most sajnos nem értem.
Elmagyarázom.
Küldött nekünk egy mintát.
A fél országnak küldtem.
Az lehet, de az egyik kutatóm,
Pierangela Grignani, aki egyébként
befejezte az ösztöndíj programot, de még időnként bedolgozik nekünk,
nagyon érdekes felfedezést tett. Nézze csak!
Egy allél az ismeretlen elkövető DNS-ében.
- Egy allél? - Igen, az allél egy génvariáció.
Grignani kisasszony alaposan kielemezte az Ismeretlen nukleáris DNS-ét,
és felfedezte ezt a variánst, ami a helyi lakosok körében igen ritka.
Még a saját apja profiljában sem szerepel.
Tehát csak az anyjától örökölhette.
Csak hogy értsem…
Ezt az allélt eddig még nem vizsgálták senkinél?
Nem, mivel a variánsok száma gyakorlatilag végtelen.
De ezzel felgyorsulhat a keresés,
hisz csak újra át kell nézni a mintákat, hogy egyezőséget találjunk.
És erre az a lány jött rá.
Miután lejárt az ösztöndíja.
Ez Olaszország, asszonyom.
Previdere professzor elküldte az eredményeket.
És?
Egy sereg mintát megvizsgáltak…
de csak egy volt, aminek mind a 21 autoszomális markerében
jelen volt az a bizonyos allél.
Az anyja.
Igen, 99.99%-os az egyezés.
- Megtaláltuk. - Megvan, Letizia.
Három héttel az ügy lezárása előtt.
Az édesanya.
Esther Arzuffi, a férjével él, három gyerekük van.
A legkisebb külföldön lakik. És van egy ikerpár.
Egy nő…
és Massimo Giuseppe Bossetti.
Negyvenegy éves,
Mapellóban lakik, és ács.
Ez megmagyarázza a ruhán talált vasszemcséket,
és a meszet Yara tüdejében.
És ha jól értettem, a második neve Giuseppe,
mint Guerinoninak.
Az anyja az igazi apjáról nevezte el.
A szakértők szerint az elkövető ráadásul 94%-os valószínűséggel kék szemű.
Mint Massimo Bossetti.
- Egyelőre megfigyeljük. - Csak óvatosan!
Ha tényleg ő az Ismeretlen, már négy éve figyeli minden lépésünk.
Most vizsgáljuk a mobilja helyadatait,
hogy lássuk, hol volt 2010. november 26-án.
Rejtett kamerákkal is megfigyeljük.
Ha ő az, most nem ússza meg.
Az órát jöttek leolvasni?
- Jöjjenek! - Elnézést!
Jöjjenek csak, erre lesz. Becsukná az ajtót, kérem?
- Persze. - Köszönöm.
A mérőórát itt találják.
Nekem úgy tűnik, rendben működik.
Azért megnézzük.
Magukra hagyom önöket.
- Bent leszek, ha kellenék. - Rendben, köszönjük.
SZOLÁRIUM
A szakértők szerint Guerinoni a vér szerinti apja annak a férfinak,
akitől a Yara Gambirasio ruháin talált DNS-nyomok származnak.
- A nyomozók szerint Guerinoni… - Most végre elkapják.
Rohadék.
…végre megtalálhatják a 13 éves brembate di soprai tornászlány gyilkosát.
Újabb darabja került elő a kirakósnak, és talán megoldódhat végre ez a…
Na jó, én megyek, lefekszem.
Te még maradsz?
Már nem sokáig. Pár dolgot még elintézek.
Késő van már. Mit kell még csinálnod?
Nem fontos, menj csak!
Csendben gyere majd, nehogy felébreszd a gyerekeket!
Jól van.
Hajlít, nyújt, nyit, zár,
hajlít, nyújt, plié!
Vált! Fel, plié, vált!
Most le, kinyújt és fel!
- Köszönjük, de megy ez jobban is. Újra! - Elnézést! Egy pillanat!
Hét, nyolc.
Asszonyom, elnézést a zavarásért. Garro vagyok.
Tudom, a telefonszámból egyből rájöttem.
- Ja, persze. - Mondja!
Megvannak Bossetti mobiljának helyadatai.
Azon a pénteken, 17:45-kor az a brembatei torony mérte be,
amelyik a sportközpont közelében van.
A telefonja ki volt kapcsolva, egészen másnap reggel hétig.
Asszonyom, hallotta, amit mondtam?
Igen, hallottam. Köszönöm. Szép volt.
- Ez a munkám. - Viszonthallásra!
Jó reggelt! Személyi igazolványt, legyen szíves!
Csak rutinellenőrzés. Alkoholtesztet kell csinálnunk.
Kérem, fújja meg a szondát!
Csak lassan!
- Várhatok a kocsiban? - Persze, egész nyugodtan.
Megvan a DNS-teszt.
Bossetti az Ismeretlen.
Száz százalékos egyezés.
Itt a letartóztatási parancs.
Különös kegyetlenséggel, előre megfontolt szándékkal elkövetett emberölés.
Sietnünk kell, nehogy a sajtó megelőzzön.
Akkor siessenek!
Nyomás, nehogy meglógjon!
Nem lóghat meg.
- Arra is elmenekülhet. - Nem fog menekülni.
Nyomás, gyerünk!
Arra! Arra menjetek!
Massi! Megoldod, ugye?
Maura. Letartóztattunk egy férfit.
- A neve Massimo Bossetti. - Micsoda? Bossetti?
Nem ismerem. Sosem hallottam róla.
Egy mapellói munkás.
Azon az építkezésen dolgozik, ahol a férje.
Talán ő ismerte vagy figyelte magukat…
vagy Yarát.
Felajánlhatta, hogy hazaviszi.
Maura…
Most egyedül van?
- Van maga mellett valaki? A férje? - Nem, de jól vagyok.
De biztos, hogy ő volt?
Azonosítottuk a DNS-ét, 100%, hogy ő volt.
Sajnálom, hogy ennyit kellett várniuk.
De miért tette?
Ki ez az ember?
Nemsokára ezekre is választ kapunk.
Az ügyfelem úgy döntött, nem kíván nyilatkozni.
Jogában áll.
Ez az állítólagos „tökéletes bizonyíték”, Bossetti úr DNS-mintája alapjaiban hibás.
A mitokondriális elem hiányában semmisnek kell tekinteni.
Az egész eljárás elfogadhatatlan.
Végtére is jogállamban élünk, nem rendőrállamban.
Ma folytatódik a tárgyalás a Bergamói Bíróságon.
2015. JÚLIUS - NÉGY ÉVVEL ÉS HÉT HÓNAPPAL YARA ELTŰNÉSE UTÁN
Megtudjuk végre az igazságot? Bossetti vajon valóban bűnös?
Számos kérdés van, amire már négy éve várjuk a választ,
de ma talán minden kiderül.
Sajnos a tárgyalóteremből nem mutathatunk képeket,
mert Bertoja bírónő döntése alapján
néhány incidens miatt zárt ajtók mögött zajlik a tárgyalás.
Csak néhány újságíró és a családtagok lehetnek jelen.
Amikor a rendőrség megjelent az építkezésen, miért ijedt meg?
Hirtelen történt az egész, és úgy bántak velem…
mint valami drogdílerrel.
Nem adtak semmiféle magyarázatot, nem mondtak semmit.
A letartóztatásom óta azon töprengek, vajon miért engem gyanúsítanak.
Mi közöm van nekem ehhez az egészhez?
Maguk is tudják, hogy nem én tettem.
Nem, Bossetti úr.
Mi ennek az ellenkezőjéről vagyunk meggyőződve.
Azért van itt, mert számos bizonyíték szól ön ellen,
és mert ezek elégségesnek bizonyultak ahhoz,
hogy bíróság elé álljon.
Akkor hadd lássam én is azokat a bizonyítékokat!
Azt mondta, nem tudja, hogyan kerülhetett az ön DNS-e
az áldozat ruhájára.
Nem, fogalmam sincs.
Már mondtam. Ellopták a szerszámaimat.
Nyilván az ölte meg a lányt, aki a szerszámaimat is elvitte.
Hadd emlékeztessem rá, hogy a DNS-ét
a lány alsóneműjén is megtaláltuk. Szóval a szerszámoknak ehhez semmi köze.
Bírónő, tiltakozom.
Ez nem kérdésfeltevés,
hanem burkolt véleménynyilvánítás.
Ügyésznő, kérem, fogalmazza újra a kérdést!
2014. május 29-én nem dolgozott az építkezésen.
Otthon volt.
Emlékszik, mit csinált aznap reggel?
Nem emlékszem, hogy május 29-én…
otthon lettem volna, de…
Akkor segítek. Reggel 9:55-kor az elemzőink,
nem csak egy, négy kolléga is
erre a keresési előzményre bukkant a számítógépén:
„borotvált lányok”.
Nem értem.
Nem tudok ilyenről.
Gondolom, a feleségem keresett rá. Néha együtt nézünk ilyesmit.
Abban az időpontban csak ő lehetett. De ez még nem bűn, vagy igen?
Nem, nem az.
Csakhogy ön, Bossetti úr, reggel 9:46-kor otthon volt,
ugyanis akkor hívta fel Andreoli urat,
és a hívás a Terno d'Isolában lévő toronyhoz futott be, a Via Carbonerára.
Majd 9:55-kor, kilenc perccel a beszélgetés vége után
írta be a Google keresőjébe „borotvált lányok” kifejezést.
Honnan tudják a hívásaimból, hogy otthon voltam?
Mobiladatokból meg tudják mondani, hogy otthon voltam?
Igen.
Ön 9:46-kor otthon volt, Bossetti úr,
mert az a torony jelzett, amelyik az otthonához a legközelebb van.
Bírónő, tiltakozom.
Nem értem, hogy ennek a magánjellegű dolognak mi köze a gyilkossághoz.
Elutasítom. Folytassa, ügyésznő!
A felesége nem volt otthon,
mivel 11:19-kor üzenetet küldött magának,
és a gyermekük egyik tanárának,
amit az otthonuktól távol lévő torony jelzett.
Itt áll fekete-fehéren.
Aztán a felesége fel is hívta, de még mindig messze járt,
mert ez a hívás a Ponte San Pietrói toronyhoz futott be.
A felesége elmondta, hogy fodrászhoz ment,
amit a hívásadatok megerősítenek.
Szóval egészen biztosan maga keresett rá azokra a szavakra.
Teljesen kizárt.
Azt sem tudom, hogy működik az ilyen keresés,
nem értek az ilyesmihez.
Nem tudja használni a Google-t?
Az még nekem is megy, pedig én tényleg nem értek a számítógépekhez.
Tudom, hogy nem hisz nekem.
Nem csak én, Bossetti úr. Senki sem hisz magának.
Mi igenis hiszünk. Ön az egyetlen, aki nem hisz neki.
Bocsásson meg! A védelem hisz magának.
És még sokan mások.
RENDŐRSÉG
Vitale ezredes,
a televízióban rengetegszer láthattunk egy felvételt.
De a képeken látható furgonok közül nem mind Bossetti úré.
Nem, csak az egyik az övé.
Ezredes, Bossetti úr furgonját azokhoz a furgonokhoz hasonlítani olyan,
mint almát hasonlítani a körtéhez.
A felvételt a kerületi ügyészség hagyta jóvá,
hogy eleget tegyünk a közvélemény által gyakorolt nyomásnak.
Ezt hogy érti, ezredes?
A felvétel kommunikációs célokra készült.
A munkatársaim készítették, és nem bizonyítékul szolgál,
csupán ábrázolja a feltételezéseinket.
- Hölgyeim és uraim, a videó. - Nem… bírónő!
Ez a videó nem szerepel a bizonyítékok listájában.
Na és?
Nem mutathatja be a bíróságon, mert nem szerepel az aktában.
Pedig maguk csinálták. A maguk műve.
Azzal az ürüggyel, hogy csak bemutatják az elméletüket,
átadták a médiának, ami valódiként tálalta.
Épp ezért nem került be az aktába.
Bírónő…
kérvényezem a sajtónak küldött videót a bíróság rendelkezésére bocsátani.
Nem szerepel a szakértői jelentésben, így nem kívánjuk megtekinteni.
Bírónő! Ez a videó a joggyakorlat történetének szégyene.
Összevágtak különböző furgonokról készült felvételeket, pusztán azért,
hogy kiszolgálják a médiát.
Szégyen és gyalázat! Ez az egész gyomorforgató.
Elég, ügyvéd úr! Kérem, fejezze be!
Befejeztem.
Akkor is a sógoroddal voltál?
Mind elmondtuk, mit csináltunk 26-án.
Csak te nem.
Te sosem mondtad el, mit csináltál aznap este.
És későn értél haza.
Nem túl későn.
De azért elég későn.
Sosem mondtad el, hol jártál.
Mari, szerinted mennyire emlékszem?
Hogy emlékezhetnék egy átlagos napra, amikor nyilván semmi nem történt?
Mire megy ki ez az egész?
Már te sem hiszel nekem?
2016. JÚNIUS
A TÁRGYALÁS UTOLSÓ NAPJAI
Aznap éjjel Bossetti úr rávette vagy kényszerítette a lányt,
akit korábban már látott Brembatéban, hogy szálljon be a furgonjába.
Feltételezhetően megpróbálta megerőszakolni,
de Yara, amennyire tudott, ellenállt.
Mert bár tornász volt, és szeretett sportolni,
csak egy 13 éves gyerek volt.
Ez az egész egy hazugság.
Csendet kérek, vagy a vádlottat kivezettetem.
Ügyésznő, folytassa!
Kivonszolta arra a mezőre,
mert pontosan tudta, hogy ott senki nem talál majd rá.
Egy tompa tárggyal megütötte,
és mikor a lány eszméletét vesztette, többször megszúrta, majd otthagyta,
hogy halálra fagyjon.
Yara tehát még élt, amikor a sebeket kapta.
És bár a szúrások nem hatoltak mélyre, súlyos sérüléseket okoztak.
Az egyik a nyaki artériát érte. Egy másik pedig a légcsövét.
Tehát valószínűleg fuldoklott, miközben erősen vérzett.
Ott feküdt egyedül, a sötétben.
Valószínűleg rettegett. És valószínűleg pokoli fájdalmai voltak.
Egy sötét, ismeretlen és hideg helyen.
Previdere professzor, a Paviai Egyetem munkatársa,
a genetikus, aki felfedezte az egyezőséget
az Ismeretlen és Massimo Bossetti DNS-e között,
egy kiváló példát is hozott.
Mivel a Földön mintegy hétmilliárd ember él
körülbelül 330 billiárd, a miénkhez hasonló bolygóra lenne szükségünk,
hogy még egy ugyanilyen DNS-profillal rendelkező embert találjunk.
Az elemzésből az is kiderül, hogy a Yara ruháin talált vasrészecskék mérete
egytől 30 mikronig terjed.
Ilyen részecskék ott fordulnak elő,
ahol vassal dolgoznak.
Megvizsgáltuk Bossetti úr furgonját,
és az ülések háttámláiról mintákat vettünk, amelyek mindegyikében
ugyanilyen vasrészecskéket találtunk.
Súlyosító körülmény, hogy a vádlott különös kegyetlenséget alkalmazott
egy védtelen áldozat ellen.
Hogy a megfelelő alkalomra várva, sötétedés után,
egy mindentől távol eső helyszínt választott,
ráadásul pontosan tudta, hogy felnőtt férfiként erőfölényben van
egy 13 éves tinédzserrel szemben, akinek az önvédelemre esélye sem volt.
Mindezeket figyelembe véve…
életfogytiglani szabadságvesztést kérvényezünk
hat hónap magánelzárással.
Csendet!
Csendet kérek!
Csendet kérek a tárgyalóteremben!
Álljanak fel!
„Ma, 2016. július 1-jén,
az olasz nép és a Bergamói Bíróság nevében
a büntető törvénykönyv 533. és 535. cikke alapján
Bossetti Massimo vádlottat
a bíróság bűnösnek találta Yara Gambirasio meggyilkolásában,
büntetése életfogytiglani szabadságvesztés.”
A tárgyalást berekesztem.
2017. július 17-én a Fellebbviteli Bíróság szintén helyt adott az ítéletnek.
2018. október 12-én Massimo Bossettit a Legfelsőbb Bíróság is bűnösnek ítélte.
Mindezek ellenére Massimo Bossetti mindvégig ártatlannak vallotta magát.
2019 novemberében a védelem a bizonyítékok felülvizsgálatát kérte,
de ezt a bíróság elutasította.
2021. január 11-én a Legfelsőbb Bíróság utasítására
a Bergamói Bíróság újra összeült a bizonyítékok elemzésére.
2021. június 3-án a védelem a bizonyítékok újbóli elemzését kérte,
amit a bíróság ismét elutasított.
A feliratot fordította: Usztics Lili